#StopTorturaBasauri (2014/02/13)
Channel: Ernai Basauri
Date: 14/02/2014

Denok dugu gogoan, 1981eko otsailaren 13 hura. Ezin ahaztu, Joxe Arregi. Espainiako Polizia Nazionalaren eskutan, inkomunikatuta zegoela, torturapean hildako euskal gudari hura. Dagoeneko, 33 igaro dira eta tortura aspaldiko kontua baino, gaur egunekoa dela salatu nahi dugu. 
Azken urte hauetan oso latza izan da gazte askori gertatu zaiguna: atxiloketak, inkomunikazioak, torturak ... pairatu behar izan ditugu. Milaka gara inkomunikazioan deklarazioak egitera behartuta egon garen gazteak. Torturaren bitartez, gazteak auto-inkulpatzea lortu nahi da, Espainiak bero- bero dituen ziegen ateak zabalduz. 
Tortura errealitate bat da Euskal Herrian. Tortura kasuak ez dira salbuespenak.  Hiru milioi biztanle dituen nazio baten, 10.000 tortura kasu salatu izana basakeri ikaragarria da. Espainiar estatuak errepresio tresnatzat du tortura. Espainiar mendeku politika herri honen lan sozial eta politikoa ezabatzeko helburu krudelez josita dago.  
Herri honek, torturatuak izan diren pertsona guztiei aitorpen zor die. Torturak eragindako ondorio fisiko, psikologiko eta judizialek erantzunak behar dituzte. Eta tortura inoiz gehiago gerta ez dadin, bermeak eta neurriak aldarrikatzen ditugu. 
Ordua da torturarekin amaitzeko, errudunak bilatzeko eta gazteria libre eta legala izateko.
Biolentzia zuena da.